Ärge tehke sama viga, mis mina tegin. Ärge  oletage, et ostes 200-grammise paki külmutatud krevette, te ka tõesti saate 200 grammi. No olgu, ega ma seda arvanudki, on ilmselge, et päris kuivalt ei õnnestu külmutada ei krevette ega ka midagi muud juba nende enda veesisalduse tõttu, aga võiks ju siiski eeldada, et nii 2/3 kaalust ikka moodustavad krevetid. Aga seda nad ei tee. Pärast sulatamist jäi mulle umbes-täpselt 2 supilusikatäit krevette, mille ma, püha viha täis, otsekohe kaalule suunasin. Tulemus - 70 grammi.